《杂感六首》
明代·梅鼎祚

羲轮发扶桑，虞渊弭六龙。圆景戒恒满，朏魄以示冲。

如何夸毗子，作意矜颜容。步捷举趾高，顾盼有余工。

执极何不然，人鬼且合从。屋禽骄亦淫，气焰若流虹。

修途焉可竟，天运亦有终。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。